cyanic-selkie/wikianc huggingface dataset:
אליפות העולם בהוקי קרח
1963 - 1969: תחילת הדומיננטיות הסובייטית
ההחלטה התגלתה ככישלון מקצועי חרוץ; הנבחרת הקנדית הייעודית לא היוותה יריבה של ממש לברית המועצות, והתקשתה מאוד גם מול נבחרות הצמרת האירופיות האחרות. הבמה נותרה פנויה עבור נבחרת ברית המועצות, שזכתה מאותה שנה ואילך ב-8 אליפויות עולם רצופות, כאשר צ'כוסלובקיה ושוודיה תפסו את מקומה של קנדה כמתחרות העיקריות שלה.
1970 - 1976: פרישתה של קנדה והמשך הדומיננטיות הסובייטית
בנוסף, המעמד המתחזק של אליפות העולם - בעיקר בקרב האוהדים האירופים - שכנע את ה-IIHF שיש להפריד את אליפות העולם באופן מוחלט מהאולימפיאדה, ולקיים אליפות עולם גם בשנים אולימפיות; ב-1972 התקיימה לראשונה אליפות עולם בשנה אולימפית.
1976 - 1988: שובה של קנדה ותחילת העידן הפתוח
האליפות של 1977 הייתה האליפות המקצוענית המלאה הראשונה, והראשונה בה השתתפה קנדה לאחר שובה; גם נבחרות אחרות שהיו להן שחקנים ב-NHL, כמו ארצות הברית, שוודיה ופינלנד, התחזקו. למרות זאת, נבחרת ברית המועצות נשארה הנבחרת הדומיננטית באליפות העולם, עד פירוק ברית המועצות ב-1991.
1993 - ההווה: אליפויות פתוחות ושקולות
אליפות העולם של 1993 הייתה הראשונה שנערכה כאשר השינויים באירופה הושלמו ברובם - הנבחרות שהרכיבו בעבר את צ'כוסלובקיה ויוגוסלביה צורפו למעגל אליפויות העולם. את הנבחרת החזקה של צ'כוסלובקיה החליפה בדרג העליון נבחרת צ'כיה, שה-IIHF הכיר בה כיורשתה של צ'כוסלובקיה, בעוד נבחרת סלובקיה נשלחה להתחיל את דרכה מהדרגים הנמוכים. הנבחרות החדשות הראו את כוחן כבר באותה אליפות - רוסיה זכתה בה לראשונה כמדינה נפרדת, וצ'כיה הראתה גם היא את כוחה כמדינה נפרדת, כשזכתה במקום השלישי.
ב-1998, בניסיון לקדם את הענף באסיה, החליטה ה-IIHF לשריין מקום באליפות העולם של הדרג העליון לנבחרת ממזרח אסיה שתעלה מטורניר מוקדם. נבחרת יפן התגלתה כדומיננטית מבין הנבחרות המזרח אסיאתיות, אך גם כלא תחרותית ברמה העולמית הגבוהה. בכל האליפויות בהן השתתפה זכתה יפן במקום ה-16 והאחרון, למעט באליפות של 2004 שם זכתה במקום ה-15. לאחר אותה אליפות בוטל המקום המשוריין למזרח אסיה, ויפן ירדה לדרגים הנמוכים יותר של האליפות. אף נבחרת ממזרח אסיה לא הגיעה לדרג העליון מאז ועד 2017, כאשר נבחרת קוריאה הדרומית הפתיעה וזכתה במקום השני באליפות העולם דרג 1A שהעניק לה כרטיס לדרג העליון ל-2018 - הפעם הראשונה שנבחרת ממזרח אסיה עולה לדרג העליון בזכות תוצאות על הקרח.
שחקנים הרשאים לשחק באליפות
מאז תחילת העידן הפתוח ב-1977 האליפות פתוחה לכל השחקנים - חובבנים ומקצוענים, כולל שחקני ליגת ה-NHL. מאחר שאליפות העולם של הדרג העליון נערכת בחודשים אפריל ומאי, במקביל לתחילת פלייאוף ה-NHL, שחקני ה-NHL שיכולים להשתתף בה הם בעיקר כאלה שקבוצתם לא עלתה לפלייאוף. במהלך הטורניר מצטרפים לעיתים שחקנים מקבוצות שהודחו מהפלייאוף בשלב מוקדם, וחלק מהנבחרות שיש להן שחקנים רבים ב-NHL שומרות מקום בסגליהן במיוחד לשם כך.
MediaMonkey
מדיה-מאנקי (MediaMonkey) היא תוכנת נגן מדיה מבית היוצר של Ventis Media Inc. התוכנה מאפשרת לארגן ולהשמיע קובצי אודיו בפורמטים רבים במערכות ההפעלה מסוג Windows.
עיר זהובה
מבצעים
באוגוסט 2019, אמר גרבנשצ'יקוב כי הוא שמע לראשונה את השיר בתחילת שנות השמונים במחזה של אולפן התיאטרון של אריק גורושבסקי בביצוע של ליאוניד טיכומירוב. השיר הדהד בו בחוזקה, עד כי כבר בהפסקה הוא ניסה לברר מהבמאי מי מחברו, ולא קיבל תשובה ברורה. "תוך חמש דקות אימצתי את הלחן - מעולם לא שמעתי שיר טוב יותר ברוסית" נזכר גרבנשצ'יקוב. במשך שנים רבות ביקש המבצע לברר מי כתב את המוזיקה ואת הטקסט. רק בסוף שנות השמונים, גרינשצ'יקוב הכיר את וולוחונסקי וחבוסטנקו, שהיגרו מברית המועצות וקיומם טויח על ידי הרשויות. השיר הוקלט על ידי להקת אקווריום בינואר 1986 בבית הרדיו של לנינגרד. הוא הוכנס לאלבום " עשרה חצים" בשם "עיר", ולאחר מכן בוצע בהופעות רבות והפך למין "כרטיס ביקור" מוזיקלי של גרבנשצ'יקוב.
מו ברג
קריירת בייסבול
בעונת 1931 עבר לקליבלנד אינדיאנס. לאחר עונה אחת בקבוצה עבר לקבוצת וושינגטון סנאטורס בה שיחק שלוש עונות. במהלך עונת 1934 חזר לקליבלנד אינדיאנס.
Q-Switch
Q-switching היא שיטה לגרום ללייזר להפיק פולסים, במקום ללזור באופן רציף. מבין השיטות שמייצרות לזירה פולסית, Q-switching מתאפיינת בעוצמת פולס גבוהה מאוד (סדר גודל של ג'יגה וואט) וקצב פולסים נמוך. לפולסים של לייזר יש שימושים רבים, למשל בחיתוך וקידוח בלייזר, באופטיקה לא ליניארית ובהאצת פלסמה.
Streets of London
הפקה
השיר זכה להצלחה גדולה, הגיע למקום השני במצעד הסינגלים הבריטי, והיה לשירו המצליח ביותר של מקטל מבחינה מסחרית - בעיקר בעקבות יציאת הסינגל ב-1974 - עם שיא מכירות של 90,000 עותקים ביום אחד ב-1974. השיר זיכה את מקטל בפרס איבור נובלו בקטגוריה לכותבי שירים.
רובוטריקים 3: אפלת הירח
עלילת הסרט
במקביל, סאם וויטוויקי (מגולם על ידי שיה לה-באף), נאלץ להתרגל לחייו החדשים. הוא מדוכא מהעובדה שכעת משסיים את לימודיו בקולג' איננו מצליח למצוא עבודה. הוא מוציא את העצבים שלו על חברתו החדשה, קארלי ספנסר. סאם לא מרוצה מהיחסים הקורבים של קארלי והבוס שלה, דילן גולד. אף על פי שקארלי היא החברה שלו, נראה כי היחסים בין קארלי ודילן גורמים לסאם לחשוד שקארלי עלולה לבגוד בו, מאחר שדילן עשיר ומוצלח, בשונה מסאם. בסופו של דבר סאם מצליח למצוא עבודה בחברת דואר, אבל מגלה כי העבודה גורמת לו ללחץ. אחד מהעובדים באותה חברת דואר, ג'רי וונג, מגלה התעניינות חשודה בסאם, ובסוף מתגלה בתור אדם המאמין בתאוריית קשר. וונג מעביר לסאם מידע על "הצד האפל של הירח", אבל לאחר מכן שקרניק בשם לייזר-ביק מתנקש בחייו. סאם יוצר קשר עם סיימון סימנס, ויחד הם מגלים כי השקרניקים התנקשו בחייהם של אמריקאים ורוסים שהיו קשורים למשימות החלל. הם יוצרים קשר עם שני טייסי חלל שברחו לאמריקה לאחר שתוכנית החלל הסובייטית נסגרה. שני טייסי החלל חושפים בפני סאם וסימונס תמונות שצולמו על הירח, שחושפות מאות "פילרים" הנמצאים על הירח. סאם מבין כי השקרניקים הכינו לרובוטריקים מלכודת, והם מצאו את "התיבה" שנים לפני כן. אבל השקרניקים הותירו את סנטינל פריים ואת חמשת הפילרים - כולל את המאסטר פילר, הפילר ששולט כל שאר הפילרים - על החללית. סאם הבין שסנטינל היה חייב לעבוד עם השקרניקים כדי שהתוכנית תתבצע. סאם חושף את האמת בפני שרלוט מרינג, אשר לא מאמינה לו. לאחר שסנטינל שומע שסאם יודע על מה שבאמת קרה בירח הוא הודה שכרת ברית עם מגטרון מנהיג השקרניקים לפני שעזב ב"תיבה" ובגד ברובוטריקים. סנטינל פריים הורג את איירונהייד, ולוקח את חמשת הפילרים שנמצאו איתו, והוחזקו, בפקודת מרינג, בכספת ובורח תוך כדי זריעת הרס מוחלט בבסיס.
מיגל (זמר)
מיגל ג'ונטל פימנטל (באנגלית: Miguel Jontel Pimentel; נולד ב-23 באוקטובר 1985) הוא זמר, פזמונאי, מפיק מוזיקלי ושחקן אמריקאי.
תפירה
תך מכליב
"מכליב" מלשון כליבה (חיבור), הוא תך זמני המיועד להצמדת חלקי בד עד שייתפר התפר הקבוע. תך מכליב נתפר לרוב ידנית ברווחים גדולים, ולאחר התפירה הסופית פורמים אותו מהבד. כדי לתפור תך זה יש להעביר את החוט דרך הבד למעלה ולמטה ללא חזרות, ולכן קל למשוך את החוט החוצה בסיום השימוש בתפר. לעיתים תך מכליב משמש גם לכיווץ הבד, למשל לתפירת חצאית מכווצת.
תכים זמניים אלה משמשים בין היתר למיקום מכפלת, למדידת הבגד התפור לפני התפירה במכונה, ולהעברת סימוני גזירה לבד כשאין אפשרות להשתמש בגיר.
אוברלוק
באנגלית "אוברלוק" הוא הלחם של המילים אובר (מעל) ולוק (נעילה). זהו תפר שנעשה במכונה שונה ממכונת התפירה, הוא חותך את האמרות בחלק הפנימי של הבגד וסוגר אותן בתפר של לולאות צפופות.
תך כלה
במכונת אוברלוק התך נעשה על ידי צמצום התפר לרוחב מינימלי, קיצור התפר, ומתיחת החוטים כדי ליצור מראה סיומת דקיק ביותר.
סטיב סוולו
ביוגרפיה
בין השנים 1974–1976 שימש כמורה במכללת ברקלי למוזיקה בבוסטון ובין תלמידיו היה גם הגיטריסט ג'ון סקופילד. שמועה עקשנית טוענת שבאותה עת ערך (ללא קרדיט) את המהדורה הראשונה של ה-Real Book (ספר המכיל תווים לסטנדרטים ולקטעי סולו נודעים, מבלי להקפיד הקפדה יתרה על זכויות יוצרים), וזאת כיוון שמספר גדול יחסית של לחנים שלו נכללים במהדורה הראשונה של הספר. ב-1976 הוציא תקליט בשם Real Book.
ג'וני ואבירי הגליל
יוצרי הסדרה הם דני רוזנברג, שגם ביים אותה, ותום שובל, ומככבים בה עוז זהבי, אושרי כהן, יוסף סוויד ויואב לוי בתור נערי ליווי, וכן ג'וי ריגר, מלי לוי, נועה קולר, יפתח קליין, אוולין הגואל ושמיל בן ארי.
טריסטן ואיזולדה
האגדה
בסיפורו של ברול, טריסטן נוסע לאירלנד כדי להביא עמו בחזרה את איזוט הנאווה ככלה לדודו המלך מרק. בדרך חזרה, הם שותים בטעות שיקוי אהבה הגורם לזוג להתאהב נואשות למשך שלוש שנים. על-אף שאיזוט נישאת למרק, השיקוי מאלץ אותה ואת טריסטן לחפש אחת אחר השני בשביל לתנות אהבים. אף על פי שהדמות האצילית הארתוריאנית הטיפוסית תבוש במעשה שכזה, שיקוי האהבה השולט בהם משחרר את טריסטן ואיזוט מכל רסן. בכך, ברול מציגם כקורבנות. יועצי המלך מנסים שוב ושוב להעמיד את הזוג לדין באשמת ניאוף, אך פעם אחר פעם הזוג עושה שימוש בתכסיסים כדי לשמור על חזותם התמימה. לבסוף, השפעת שיקוי האהבה מתפוגגת, ושני האוהבים חופשיים לבחור האם להמשיך במערכת היחסים שלהם, אם לאו. הסיום של ברול מעורפל מן הבחינה המוסרית, ושונה בכך מאוד מכותבים בני-דורו דוגמת כרטיאן מטרואה, בהוסיפו הילת-מסתורין לאגדה על טריסטן.
יחסי סוריה–תימן
יחסי מסחר
בשנת 2015, תימן ייצאה לסוריה סחורה בסך 130 אלף דולר שהיא בעיקר עורות של חיות (עור כבשים, עור סוסים ועור בקר), מאפים ושמן זית. באותה השנה, סוריה ייצאה לתימן סחורה בסך 12.3 מיליון דולר הכוללת בעיקר (71%) תרופות לא ארוזות, בנוסף היא ייצאה גם: תבלינים, קטניות מיובשות, מוצרי הנעלה, אבקת סוכר ועוד מגוון סחורה (אך בכמויות מזעריות יותר).
חאריטות
דמותן
בדומה למוזות, החאריטות העניקו מחסדן ומכישרונותיהן לבני האדם והאצילו השראה על האמנים והיוצרים השונים. במקורן הן היו אלות טבע ופריון, ופולחנן המועט נערך במקומות של רוב טבע ומים, בקרבת נהרות ויערות, למשל. שמן של החאריטות נכרך גם עם העולם התחתון, ממלכת המתים, ועם פולחני המסתורין האֱלֶוּסִיִים.
ג'ייסון ריינולדס
ביוגרפיה
הוא פרסם את הרומן הראשון שלו, When I Was The Greatest, בשנת 2014, ולאחר מכן הוציא 3 אוספי שירה, ספר זיכרונות, רומן גרפי ועוד 9 רומנים, רובם לבני נוער. הוא מתמקד בחייהם הקשים של בני נוער שחורים שגדלו בשנות ה-80 וה-90.
ארבע האמיתות הנאצלות
נירודהה
המשימה המשויכת לאמת זו היא הגשמתה, המסמנת את ההגעה לנירוואנה, ואת ההארה שנלווית אליה.
גבן
ראו גם
}}
Genie in a Bottle
Genie in a Bottle (בעברית: שד בתוך בקבוק) הוא הסינגל הראשון שיצא מאלבום הבכורה של כריסטינה אגילרה, Christina Aguilera. כמו כן, הוא הסינגל שהביא את הפריצה הגדולה שלה. הסינגל יצא באמצע 1999 והגיע למקום הראשון במצעד הבילבורד באמריקה למשך 5 שבועות. הוא זיכה אותה בפרס גראמי לתגלית השנה.
נאדיה תווייני
ביוגרפיה
תווייני התגוררה בביירות, שם גם נפטרה בשנת 1983 ממחלת הסרטן.
אליעזר דן סלונים
אליעזר דן סְלונים (תר"ס; 1900 – כ' באב תרפ"ט; 26 באוגוסט 1929) היה בנקאי, מראשי הציבור היהודי בחברון וחבר מועצת העירייה היהודי היחיד בעיר. נרצח במאורעות תרפ"ט.
מרגרט סנגר
פעילותה
סנגר המשיכה לחפש אחר אמצעי מניעה טובים, פשוטים וזולים יותר. מכון מחקר שהקימה מימן את פיתוח ההתקן התוך רחמי, ובו גם החלה עבודה על אמצעי מניעה הורמונליים שהובילו לפיתוח הגלולה למניעת הריון. ב-1959 הקדיש לה דוקטור גרגורי פינקוס דו"ח על המצאת הגלולה למניעת הריון. סנגר נפטרה ב-1966, כשנראה היה כי הגלולה למניעת הריון פותרת את בעיית ההריונות הבלתי רצויים, לפחות בעולם המערבי.
הפלות
מרגרט סנגר התנגדה להפלה והבדילה אותה ממניעת הריון, כאשר זו האחרונה היא זכות יסוד של נשים, שהראשונה היא פשע מביש. בשנת 1916, כשפתחה את המרפאה הראשונה שלה למניעת הריון, היא השתמשה ברטוריקה תקיפה נגד הפלות. בפליירים שהפיצה לנשים כתבה "אל תהרגי, אל תיקחי חיים, אלא תמנעי."
צנטרולניים
צנטרולניים (בלטינית: Centrolenidae) היא משפחה בסדרת חסרי הזנב. בעוד שצבעם של מרבית המינים הוא ירוק, הבטן של מספר מינים שקופה (הסוג Hyalinobatrachium). ניתן לראות את האיברים הפנימיים, כמו הלב, כבד ואיברי מערכת העיכול, הודות לשקיפות החלקית של העור בבטן. מאפיין ייחודי זה הוא הסיבה לשמם האנגלי הנפוץ, Glass Frogs.
רונה שוז
פעילות מקצועית נוספת
שוז כיהנה כחברה בוועדת שיפמן לבחינת נושא מזונות הילדים במדינת ישראל (2006–2012). בשנים 2011–2012 ובשנת 2017 היא יצגה את האגודה הבינלאומית לדיני משפחה בפגישות השישית והשביעית של הוועדה המיוחדת של ועידת האג למשפט בינלאומי פרטי לעניין חטיפת ילדים (Hague Conference on Private International Law's 6th Special Commission on the Child Abduction Convention of 1980 and the Child Protection Convention of 1996). בשנים 1990–1991 היא הייתה עמיתה אורחת בפקולטה למשפטים של האוניברסיטה העברית. בשנים 1985–1993 היא כיהנה כיועצת למועצה המשפטית באנגליה בעניין עילות לגירושין.
לשכת החליפין לניירות ערך
היקף המסחר היה מצומצם. בין השאר, המניות הראשונות שנסחרו היו:
המומחים טענו כי למעשה לא היה מדובר בבורסה לכל דבר. היה זה שלב מוקדם של מסחר בניירות ערך של קבוצה קטנה של לקוחות באמצעות מספר מצומצם של סוחרים. עובדה, הבורסה הקטנה עברה בהצלחה וללא טלטלות את מאורעות 1936 ואת מלחמת העולם השנייה ואפילו את מלחמת העצמאות.
מסילת הברזל הטרנס-אסייתית
כיום רואים את מיזם TAR כאמצעי להתמודד עם הגידול העצום בסחר הבינלאומי שבין מדינות אסיה ואירופה ולאפשר את תנועת המטענים הגדלה מדי שנה. המיזם נחשב גם כדרך לשפר את הנגישות ואת כלכלת המדינות שאין להן מוצא לים כדוגמת לאוס, אפגניסטן, מונגוליה והרפובליקות של מרכז אסיה.
סגוביה
אתרים
סגוביה מהווה יעד לתיירים רבים, וכוללת כמה אטרקציות תיירותיות בולטות.
הקתדרלה של סגוביה
הקתדרלה של סגוביה נמצאת בכיכר המרכזית. היא נבנתה בשנים 1522–1577. הקתדרלה בנויה בסגנון גותי-ספרדי והיא האחרונה שנבנתה בסגנון זה באירופה.
אניהו
אנִיהוּ הוא קובץ סיפורים קצרים מאת אתגר קרת, שיצא לאור בשנת 2002. זהו קובץ הסיפורים הרביעי של קרת לאחר צנורות, געגועי לקיסינג'ר והקייטנה של קנלר.
Ivalice Alliance
Final Fantasy XII
המשחק מציג שינויים רבים, כמו מערכת הקרב. המערכת, אשר נקראת ADB - Active Dimension Battle, בעצם מציגה את העולם כמשחק רשת (MMORPG) - הדמויות מסתובבות בעולם נטול קרבות אקראיים, ובפעם הראשונה אנו רואים את המפלצות פנים מול פנים בלי לעבור למסך מיוחד לשם הלחימה. הגרפיקה יוצאת מן הכלל, ומנצלת את יכולתיו של הפלייסטיישן 2 עד תומו. גם המוזיקה, למרות שלא הולחנה על ידי היוצר האגדי נובו, מתאימה למשחק כמו כפפה ליד.
Vagrant Story
המשחק עוקב אחרי אשלי ריוט, בזמן שהוא סוקר את ההריסות של העיר Leá Monde, שנהרסה ברעידת אדמה 25 שנים לפני כן, במרדף אחרי ראש כת בשם סידני לוסטרות, אשר חטף את בנו של ברון חשוב. במהלך החקירה, אשלי מגלה שהדבר שהולך כאן הוא הרבה יותר מסוכן, ואף מאיים על שלום העולם כולו.
אחוזה
מאפייני המושג
שורש המילה בעברית הוא א.ח.ז. והאחוזה מסמלת הצמדות למקום מסוים. גם המונח הרומאי mansio בלטינית מקורו בשורש manere (להישאר), ומציין נקודות רשמיות בדרכים הרומיות, שבהן נהגו לעצור; שבהן התפתחו ערים ובהן מוקמו אחוזותיהם של הפקידים הבכירים בפרובינציה; ובשפה הסקוטית קיימת המילה manse, אשר משמעותה קרקע גדולה מספיק, כך שכהן הדת של הקהילה יוכל לקיים עצמו ממנה.
עבד אל-ואחד מוחמד נור
נולד בעיירה זלינגיי שבמערב דארפור. למד משפטים באוניברסיטת ח'רטום, ובשנת 1995 סיים את לימודיו והחל לעבוד כעורך דין.
נטפליקס
שירות השכרת DVD
מטה החברה נמצא בקליפורניה ויש לה כ-900 מוקדים ברחבי ארצות הברית בהם יש מאגרי דיסקים.
שירות הזרמת תוכן
תחילה פעלה נטפליקס רק בארצות הברית, אולם בשנת 2011 הרחיבה את פעילותה גם לדרום אמריקה ולאיים הקריביים וב-2012 החלה לפעול גם בממלכה המאוחדת ובאירלנד. בינואר 2016 הרחיבה נטפליקס את פעילותה ל-130 מדינות נוספות בכל רחבי העולם, לרבות בישראל.
תאוהרי ג'אורג'סקו
שנותיו האחרונות. טיהור שמו על ידי המשטר צ'אושסקו
לאחר שחרורו ממאסר, משפטו המתוכנן בוטל, ובאפריל 1956 - באישורו של גאורגיו-דז' שהחליט "למחול" לו, עבר ג'אורג'סקו לעבוד כסגן מנהל (ובהמשך כמנהל) בבית הדפוס "13 בדצמבר" בבוקרשט, שמו החדש של בית הדפוס "Cartea Românească" שבו עבד בצעירותו. ב-1963 פרש לגמלאות.
יחסי גינאה המשוונית–צרפת
סקירה כללית
גינאה המשוונית החלה לפתח את קשריה עם צרפת בשנות השמונים המוקדמות בהנחיית הנשיא תאודורו אוביאנג נגמה מבאסוגו. יש למדינה קשרים כלכליים חזקים עם צרפת עקב הנפט הזול יחסית בה והיותה המדינה העשירה ביותר באפריקה.
היפנוס
היפנוס (יוונית עתיקה: Ύπνος, "שינה") היה התגלמות השינה במיתולוגיה היוונית. בקרב הרומאים הוא נודע כסומנוס (Somnus).
קרלה בליי
ביוגרפיה
ב-1964 ארגנה בליי את גילדת מלחיני הג'אז בה היו חברים מיטב מוזיקאי הג'אז האוונגארדי של ניו יורק באותה עת ובהם ססיל טיילור, דון צ'רי, פרעה סנדרס, לארי קוריאל ועוד. באותה עת התגרשה מפול בליי והפכה לבת זוגו של מייקל מנטלר. לשניים נולדה בת, קרן, שגם היא מוזיקאית. השניים הובילו את "תזמורת מלחיני הג'אז" (Jazz Composers' Orchestra), בהשתתפותם של חברי ה"גילדה". בליי ומנטלר הקימו את חברת התקליטים WATT, שהייתה חלוצת חברות התקליטים העצמאיות שהקימו אמנים למען אמנים. בחברה זו הקליטה בליי עם התזמורת את היצירה המונמנטלית Escalator over the Hill, המוגדרת כ"אופרת ג'אז".
חיים ביבס
יו"ר מרכז השלטון המקומי בישראל
עוד פתח מרכז השלטון המקומי קמפוס הכשרות מתקדם לעובדי הרשויות המקומיות בשם UniverCity שעורך קורסים, ימי עיון והשתלמויות בפריסה ארצית, לכלל בעלי התפקידים בשלטון המקומי ומציע תכנים רלוונטיים ומותאמים לעולם המוניציפלי.
בשנת 2017 קיים לראשונה מרכז השלטון המקומי בראשות ביבס את כנס החדשנות האורבנית "MUNI EXPO" שהפך במרוצת השנים לכנס הגדול מסוגו במזרח התיכון. מדי שנה, מתקיימת במסגרת ועידת החדשנות תערוכת ענק של חדשנות מוניציפלית עם מאות מציגים וטכנולוגיות פורצות דרך, כנסים העוסקים בסוגיות הרלוונטיות ביותר בניהול ערים חכם וכנס בינ"ל בהשתתפות עשרות ראשי רשויות מכל רחבי העולם.
רבה בר רב חנן
לא הובאה בגמרא הלכה כלשהי בשמו. עשרות אזכוריו בתלמוד הם בהקשרים של המשא ומתן התלמודי: העלאת התלבטויות שונות או קושיות על דברי חכמים אחרים.
שינגטי
היסטוריה
העיר עצמה נוסדה בשנת 777, ובמאה ה-11 היא הייתה למרכז סחר של קונפדרציה של שבטים ברברים שנודעה בשם סנהאג'ה (صنهاجة). אלה התערבבו במורים. לאחר כ-200 שנות שקיעה, העיר נוסדה שוב במאה ה-13, הפעם כמרכז מבוצר בנקודת המפגש של מספר דרכי מסחר החוצות את הסהרה, שקישרו בין חופי הים התיכון מצפון לאפריקה המערבית שמדרום לסהרה.
טל רז (איש עסקים)
ביוגרפיה
טל רז נולד בבת ים לעזריאל וברוריה פרץ. כשהיה בן 12 עברה המשפחה להתגורר ברעננה. את לימודי התיכון עשה בתיכון אוסטרובסקי בעיר. בשנת 1979 התגייס לצה"ל ושירת בנח"ל ובחיל הרפואה.
בשנת 2011 מונה למנכ"ל עיתון "מעריב ".
ידיד נפש
מחבר הפיוט
יש שייחסו בטעות את הפיוט לרבי יהודה הלוי או לרבי ישראל נג'ארה, אך למעשה נכתב על ידי יליד צפת, רבי אלעזר אזכרי (1533–1600), שהיה דרשן ומקובל ונמנה עם חכמי הדת שהסתופפו באותה תקופה בצפת, דוגמת רדב"ז, שלמה אלקבץ, רמ"ק, יוסף קארו, חיים ויטל, האר"י ורבי ישראל נג'ארה.
גור אריה יהודה
מהות הביטוי
יעקב אבינו לפני פטירתו, מברך את כל בניו, ביניהם יהודה. בברכה זו צפונה אמירה נבואית על תפקידו וגורלו בעתיד.
בתחילה "גור" כשלטון ולבסוף "אריה" כמלך.
טבח פלמירי
מעשי טבח
בין דצמבר 1939 ליולי 1941, יותר מ-1700 פולנים ויהודים – רובם אסירים בכלא פאוויאק בוורשה – הוצאו להורג על ידי האס אס ומשטרת הסדר בקרחת יער ליד פלמירי. המתועד מבין מעשי הטבח הללו, התרחש ב-20–21 ביוני 1940, כאשר 358 חברי האליטה הפוליטית, התרבותית והחברתית הפולנית נרצחו בפעולה אחת.
הוצאות להורג אחרונות
ב-23 ביולי 1940 הכריז המושל הכללי הנס פרנק על סיום מבצע אה בה. למרות זאת, מעשי הטבח בפלמירי נמשכו למעלה משנה. ב-30 באוגוסט 1940, לפחות 87 בני אדם הוצאו להורג בקרחת היער. בין הקורבנות היו אנשים שנעצרו בוולוחי (Włochy) שלושה חודשים קודם לכן.
לאחר 17 ביולי 1941, הרשויות הגרמניות הפסיקו להשתמש בקרחת היער בפלמירי כמקום להוצאות להורג המוניות. כנראה כי הבינו שההתנגדות הפולנית והאוכלוסייה האזרחית היו מודעים היטב למה שקורה בפלמירי.
הנצחה
לאחר המלחמה החל הצלב האדום הפולני, בתמיכת הוועדה הראשית לחקירת פשעי גרמניה בפולין, בתהליך החיפוש וההוצאה מהקברות בפלמירי. העבודה בוצעה בין 25 בנובמבר ל-6 בדצמבר 1945, ומ-28 במרץ עד תחילת קיץ 1946. הודות לאדם הרבנסקי ופקודיו משירות היערות הפולני, שבשנות הכיבוש סיכנו את חייהם כדי לסמן את מקומות ההוצאה להורג, הצליחו החוקרים הפולנים למצוא 24 קברי אחים. יותר מ-1700 גופות הוצאו מהקבר, אך רק 576 מהן זוהו. מאוחר יותר הצליחו היסטוריונים פולנים לזהות את שמותיהם של 480 קורבנות נוספים. ייתכן שכמה קברים עדיין לא נתגלו ביער ליד פלמירי.
זיגמונט סיינה, שנרצח בפלמירי ב-17 בספטמבר 1940, הוא אחד מ-108 חללי מלחמת העולם השנייה הפולנים שקיבלו תואר "מבורך" ב-13 ביוני 1999 מהאפיפיור יוחנן פאולוס השני. קז'ימייז' פייניצ'ק (חבר בכנסיית התחייה), קורבן נוסף של טבח פלמירי, זכה לתואר "משרת האלוהים". הוא אחד מ-122 חללי פולין של מלחמת העולם השנייה שנכללו בתהליך קביעת הקדושה שהחל ב-1994.
טדאוש קושצ'ושקו
שנותיו הראשונות ומלחמת העצמאות של ארצות הברית
קושצ'ושקו נולד באיחוד הליטאי-פולני למשפחה אריסטוקרטית ממוצא פולני, באזור השייך כיום לבלארוס. הוא נשלח לאקדמיה צבאית בוורשה, ולמד בצרפת את מקצוע ההנדסה הצבאית. בצרפת נפגש עם מהפכנים אמריקאים ובהם בנג'מין פרנקלין, ואלו גייסו אותו לטובת האומה האמריקנית הצעירה, שהחלה את המרידה נגד בריטניה במסגרת מלחמת העצמאות של ארצות הברית.
המלחמות בפולין
בשנת 1792, בעקבות עליית כוחו בחוגים פוליטיים ליברליים, קושצ'ושקו הצטרף להנהגת הצבא הפולני, באישור ועדה מלכותית, ב, שנוהלה נגד הצבאות הרוסיים הפולשים. אולם הוא צורף לצבא המלך, ולא למליציה במודל אמריקני, שהוא הטיף להקמתה. הוא ביקש לעבור לצבא ליטא, אך בקשתו נדחתה. בסופו של דבר, הנסיך יוזף פוניאטובסקי, מפקד דיוויזיה בצבא פולין, ואחיינו של המלך, זיהה את כישרונו של קושצ'ושקו, ומינה אותו לסגנו. בהמשך, קושצ'ושקו מונה למפקד דיוויזיה אחרת.
תחרות משוכללת
בהתקיים הנחות אלו, על פי הכלכלה הנאו-קלאסית, השוק יתנהל לפי חוקי הביקוש וההיצע, וישאף להגיע לשיווי משקל וליעילות פארטו באמצעות מנגנון "היד הנעלמה". הנחת יסוד, המשמשת הצדקה לתומכי כלכלת השוק היא שבכלכלת השוק קרובה המערכת הכלכלית למצב של תחרות משוכללת.
דוריס דיי
קריירת הבידור
בתחילה פנתה דיי להופעות ברדיו, שם הופיעה בשירים וזכתה להצלחה רבה. בעת הופעה מאולתרת במסיבת חברו של אמרגנה גילוה שני מפיקים אשר עבדו עבור אולפני האחים וורנר. המפיקים הציעו ללהק את דיי לתפקיד הראשי בסרטם "רומן בלב ים" ( "Romance on the High Seas"), אשר הפכה לכוכבת בן לילה. דיי המשיכה להופיע בסרטים רבים ואף ביצעה את השיר אשר זכה בפרס האוסקר בקטגוריית שיר מקורי, בסרט המוזיקלי אודות קורותיה של קלמיטי ג'יין.
לקראת שנות ה-60 שינתה דיי את רפרטואר התפקידים שלה והחלה להופיע בקומדיות רומנטיות, אשר זכו בהצלחה רבה גם כן. ב - 1958 שיחקה בסרט חביב המורה לצידו של קלארק גייבל. סרטה המצליח ביותר בתקופה זו היה "דו-שיח בחדר המיטות" (1959), שם משחקה לצידו של השחקן רוק הדסון זיכה אותה במועמדות לאוסקר, הפעם כשחקנית הטובה ביותר. הקהל כה אהב את שיתוף הפעולה בין דיי להדסון עד אשר אלו חזרו לשתף פעולה בשני סרטים נוספים - "אהובי חזור אלי" ו"אל תשלח לי פרחים". ב-1960 שיחקה ב"אל תאכל את המרגניות" לצידו של דייוויד ניבן ובסרט המתח "קולות בערפל" לצידו של רקס הריסון. ב-1962 שיחקה בסרט "מגע של מינק" לצידו של קרי גרנט. סרטה האחרון היה "מישהו במיטתה של אמא" לצידו של בריאן קית'" (1968). לקראת סוף העשור חלה דעיכה בקריירה של דיי, שתדמיתה כ"הנערה השכנה" התמימה נראה בעיני רבים כמיושן, אך זו נתעוררה מחדש בזכות מספר שירים שזכו להצלחה-מה. אך גם מצב זה היה עתיד להשתנות במהרה, עם מותו של בעלה, אשר השאיר את דיי בחובות כבדים ואילצה, לבסוף, להכריז פשיטת רגל. דיי זכתה להצלחה גדולה כזמרת ובין להיטיה ניתן למנות את 'מה שיהיה יהיה' ,'חביבה של המורה', 'בחור הוא בחור', 'אהבה סודית' ועוד.
תדמיתה בעיני הציבור
לימים הפכה דיי ותדמיתה כצעירה בעלת טוהר מידות וערכים שמרניים למעין אייקון תרבותי.
מתקפת האנתרקס
המכתבים
בחלק מהמכתבים צורפו פתקים עם אזכור ישיר של פיגועי 11 בספטמבר. דוגמה לפתק כזה נמצא במכתב שנשלח לסנאטורים דאשל וליהי. בפתק נכתב כך (השגיאות במקור):
החקירה
בשנת 2007 הגיעה חקירת המתקפה למבוי סתום. הרשויות הגיעו לשש יבשות שונות, ראיינו מעל 9,100 אנשים, ביצעו 67 חיפושים והוציאו מעל 6,000 זימונים לבתי דין. מספר סוכני ה-FBI שמטפלים בחקירה ירד עד לאותה שנה מ-31 ל-17. אולם כעבור שנה, ביולי 2008, התרכזה החקירה במדען מיקרוביולוגיה בצבא האמריקאי בשם ברוס אייווינס. ההערכה הייתה כי הוא היה האחראי למתקפה עקב כך שחקר את חיידק הגחלת במשך למעלה מ-20 שנה והיה לו הידע הדרוש על מנת לבצע את המתקפה. כמו כן, נבדקה האפשרות שאייווינס הרוויח כלכלית מהמתקפה מכיוון שהיה רשום על-שמו פטנט לחיסון נגד גחלת, אשר הביקוש לו עלה עם תחילת המתקפה. בסוף חודש יולי הודיע ה-FBI לאייווינס כי הוא עומד להגיש נגדו כתב אישום על אחריותו הבלעדית למותם של חמשת האנשים במהלך המתקפה בשנת 2001. זמן קצר לאחר מכן, ב-29 ביולי, התאבד לכאורה אייווינס בנטילת מנת יתר של כדורי טילנול.
בפברואר 2010, הודיע ה-FBI כי הוא סוגר את תיק החקירה בנושא זה. בהודעה שיצאה על כך מהבולשת הפדרלית האמריקאית, נמסר כי היא מייחסת את שליחת המעטפות לברוס אייווינס באופן סופי.
מדבר לוב
במדבר לוב שמונה מאגרי מים חשובים, שבעה מהם מוגדרים כנאות-מדבר ואילו השמיני, קטארה, אינו נחשב ככזה בשל מליחות מימיו. נווי המדבר מאפשרים ייצור חקלאי מוגבל ועל כן ניתן לקיים בסביבתם יישובי קבע. מקור מימיהם הזכים של נווי המדבר הללו הם נהר הנילוס או מי תהום. כך, למשל, בנווה המדבר סיווה שבמצרים, הסמוך לגבול לוב, התקיימו יישובים מאות ואף אלפי שנים על אף בידודו משאר מצרים. בארות ארטזיות של מים מתוקים בקרבת נווה המדבר פיום איפשרו חקלאות נרחבת במשך מאות בשנים ושימשו להשקייתם של למעלה מ־2,100 קמ"ר.
ג'ובאני רוסו
נבחרת קרואטיה
לשיא הקריירה הבינלאומית הגיע רוסו ביורו 2004, אז זכה למחמאות רבות על הופעתו בטורניר. לאחר הטורניר הודיע רוסו על פרישה מהנבחרת הקרואטית.
קז'ימייש ברטל
חייו
נולד בלבוב (אז למברג באוסטרו-הונגריה, כיום באוקראינה), סיים לימודי הנדסת מכונות במכון הטכנולוגי של לבוב בשנת 1907 ומונה לפרופסור בשנת 1914. במלחמת העולם הראשונה שירת בצבא אוסטרו-הונגריה, בשנת 1919 מונה לשר לענייני תחבורה מסילתית ומשנת 1922 היה חבר הסיים. בעקבות הפיכת מאי שהוביל יוזף פילסודסקי בשנת 1926 מונה לראש הממשלה, ובשנים 1926-1928 היה סגן ראש הממשלה ושר לענייני דתות ול"הארה ציבורית", אך למעשה היה ראש הממשלה בפועל.
פדרסן
פדרסן הוא שם משפחה.
קסטרו (צ'ילה)
היסטוריה
כשהספרדים הגיעו לראשונה לצ'ילואה ב-1540, האי היה מיושב בבני הוויליצ'ה, שהשתייכו לתרבות המאפוצ'ה. ב-12 בפברואר 1567 ייסד מרטין רואיס דה גמבואה את העיר סנטיאגו דה קסטרו. מיקומה נבחר בשל נוחות הגנתה, הימצאם של מים ראויים לשתייה וגילוי של זהב בכמויות קטנות בקרבתם. בשנת 1600 הצליח ההולנדי בלתזר דה קורדס, בסיועם של ילידי האי, להשתלט על העיר לזמן קצר. ב-1788 נושלה העיר ממעמדה כבירת האי לטובת אנקוד, ורק ב-1982 שבה לשמש כבירה.
פסק דין לורנס נגד טקסס
החלטת הרוב
בפסק דין באוורס קבע נשיא בית המשפט העליון של ארצות הברית וורן ברגר כי "לכל אורך ההיסטוריה התנגדה התרבות המערבית ליחסי מין הומוסקסואליים ואלה נאסרו על ידי החוק". קנדי תוקף קביעה עובדתית זו וקובע כי לאור פסק הדין משנת 1981 של האיחוד האירופי אין התרבות המערבית חושבת כך, ולנוכח זאת שהעובדות בבסיס פסק דין באוורס שגויות, יש להפוך גם את פסק הדין.
מנדרין נפוליאון
מקובל לשתות את הליקר כדיז'סטיף והוא גם מהווה בסיס לקוקטיילים רבים, בעיקר כאלה המכילים גם קפה או שוקולד.
שבעה-עשר המחוזות
השם המקורי שניתן לאוניה הפרסונלית הזו היה "שבעה-עשר המחוזות", כשהייתה עדיין בשלטון דוכסות בורגונדיה ובית ולואה. כשנפלה הישות הפוליטית החדשה לידי בית האבסבורג מאוסטריה, נוצר גם השם החוג הבורגונדי, שכלל מלבד שבעה-עשר המחוזות גם את חבל בורגון (בורגונדיה) שבצרפת.
היסטוריה
תחילת דרכם של שבעה-עשר המחוזות הייתה בארצות השפלה הבורגונדיות. דוכסי בורגונדיה קיבלו ולקחו לידיהם את השלטון על עוד ועוד חלקים מארצות השפלה; הדוכסית הבורגונדית האחרונה מבית ולואה הייתה מארי מבורגונדיה.
לברקוזן
לברקוזן (בגרמנית: Leverkusen) היא עיר בדרום מדינת נורדריין-וסטפאליה שבמערב גרמניה. זוהי עיר עצמאית ללא מחוז. היא ממוקמת על הגדה המזרחית של נהר הריין, ומבחינה גאוגרפית היא שוכנת חלקה בברגישס לנד וחלקה בחבל הריין. בחלקה הדרומי גובלת לברקוזן בעיר קלן ובחלקה הצפוני היא סמוכה לעיר דיסלדורף.
אידה סילברמן
הפרידה מהדסה ופעילות למען ההתיישבות
בשנת 1928 חוותה הציונות האמריקנית הממוסדת טלטלה סביב המשך כהונתו של לואי ליפסקי כנשיא ארגון ציוני אמריקה. בשבע שנות כהונתו צבר הארגון גירעונות כספיים, וליפסקי אף ספג ביקורת בשל סירובו לכלול בארגון אישים לא ציוניים. קבוצה בראשות לואי ברנדייס פעלה להדיחו, והפולמוס עורר רגשות רבים וחצה את יהדות ארצות הברית למחנות. נשיאת הדסה אירמה לינדהיים, וכן מייסדת הדסה הנרייטה סאלד, הצטרפו לקבוצתו של ברנדייס, ואילו סילברמן תמכה בהמשך כהונתו של ליפסקי. בעקבות המחלוקת הודיעה סילברמן על פרישתה מהדסה, ובמכתב הפרישה הטיחה בהנהגת הארגון האשמות קשות, במשיכת משכורות גבוהות לצד היעדר חיבור לצורכי השטח.
הרנסאנס האיטלקי
בין האישים הנמנים עם יוצריו של הרנסאנס האיטלקי נמנים; בשדה הספרות: דנטה אליגיירי, פטרארקה, בוקצ'יו, אריוסטו, מקיאבלי, ובלדסארה קסטיליונה; בציור: מסצ'יו, לאונרדו דה וינצ'י, רפאל, בוטיצ'לי; באדריכלות: לורנצו גיברטי, ליאון בטיסטה אלברטי, לה פילרטה; בפיסול: אנדריאה דה ורוקיו, פיליפו ברונלסקי, דונטלו, מיכאל-אנג'לו; בהגות: גליליאו גליליי ופיקו דלה מירנדולה; במוזיקה: לוקה מרנציו, ג'ובני דה פלסטרינה, קרלו ג'זואלדו, קלאודיו מונטוורדי. לא רק שמדובר בתחומי אמנות שונים, אבל כל אחד מאישים אלו, הביא עימו חידוש משלו – ואין המדובר באסכולה אחת, אלא בצבר של אסכולות, אשר המשותף להן הוא זמן פעלן.
אפיוני הרנסאנס
תקופת הרנסאנס מתאפיינת גם בשגשוג מתן החסות על היוצרים מצד האפיפיורות והאצולה, בהתפתחות טכניקות חדשות באמנות (לדוגמה טכניקת הפרספקטיבה בציור) ובהתקדמות רבה בתחומי המדע. לזרם הרנסאנס הייתה השפעה רבה כמעט על כל תחומי החיים אך הוא ידוע בעיקר בשל השפעתו המכרעת על עולם האמנות. זאת באה לידי ביטוי בתרומתם של אדריכלים, פסלים, ציירים ואנשי אשכולות בולטים – אשר יצקו תוכן למונח "איש הרנסאנס".
העימותים בין ערי המדינה האיטלקיות סביב תקופת הרנסאנס
במאה ה-14, התקיימו חמש רפובליקות ימיות עצמאיות: ונציה, גנואה, פיזה, אנקונה ונולי (איט'). לאחר סכסוך ארוך הצליחו הגנואים להחליש את פיזה. ונציה הוכיחה את עצמה כיריבה חזקה יותר, ועם דעיכת הרפובליקה של גנואה במהלך המאה ה-15 ונציה הפכה למעצמה ימית – וקיימה צי של 5000 ספינות.
חלבלוביים
צמחי תרבות החשובים בכלכלה
בין הצמחים החשובים בכלכלה ממשפחה זו נמנים:
לואי פיליפ, רוזן סגור
לואי פיליפ, רוזן סגור (בצרפתית: Louis Philippe de Ségur; 10 בספטמבר 1753 – 27 באוגוסט 1830) היה היסטוריון ודיפלומט צרפתי.
ביוגרפיה
ב-1819 הושבו לו כל תפקידיו. בין 1822 ו-1825 היה חבר המועצה העליונה של תנועת הבונים החופשיים הצרפתית וגילה דעות מתקדמות. הוא תמך במהפכת יולי 1830 ובלואי פיליפ, מלך צרפת, אך באותה שנה מת בפריז. הוא השאיר אחריו שני בנים ובת מאשתו אנטואנט ד'אגסו. אחד מבניו היה הגנרל וההיסטוריון פיליפ פול, רוזן סגור.
בטיחות בתחבורה
בטיחות תחבורה יבשתית
בטיחות תחבורה יבשתית כוללת את בטיחותם של רכבים דו גלגליים (אופנועים, קטנועים ואופניים), מכוניות פרטיות ומסחריות, רכב כבד, ציוד חקלאי ממונע, תחבורה ציבורית (אוטובוסים, מוניות ורכבות), תשתיות תחבורה (עיליות ותחתיות) והתנהגות אנשים (הולכי הרגל, רוכבי האופניים ונהגים).
יעקב אליעזר מיכלין
קורות חיים
מיכלין נולד בירושלים, ביום כ"ו חשון תרנ"ו (1895), לאביו ר' חיים מיכל מיכלין (עסקן, מורה, עיתונאי, סופר וחוקר), ולאמו בדאנה בת ר' מיכל הכהן (מעורכי "הלבנון", "החבצלת", "האריאל", ואחד משבעת מייסדי שכונת נחלת שבעה ).
פעילות בבניה החופשית ובני ברית
נפטר בתל אביב, ב־4 ביולי 1951, נקבר בבית הקברות נחלת יצחק.
רופרט פרייזר
רופרט פרייזר (באנגלית: Rupert Frazer; נולד ב-12 במרץ 1947) הוא שחקן בריטי.
גאוגרפיה של מצרים
עמק הנילוס והדלתה
בקהיר הנהר מתפשט ומתפצל לדלתה פורייה, דמוית מניפה, שנוצרה מסחף הנהר, אשר רוחבה המרבי סמוך לחוף הים הוא כ-250 ק"מ וקודקודה ביבשה נמצא כ-160 ק"מ דרומה. שטחה של הדלתה כ-22,000 קמ"ר (בדומה לשטחה של כל ישראל שבגבולות הקו הירוק). על פי תיעוד היסטורי מן המאה הראשונה לספירה, שבעה ענפים של נהר הנילוס חצו את הדלתה. במאה ה-12 לספירה נמנו רק שש התפצלויות של הנהר בדלתה. מאז, הודות לשינויים טבעיים של זרימת הנהר בגלל סתימת סחף, ועבודות הטיה, נותרו רק שתי התפצלויות של הנהר הזורמות לים: דמייטה הוא הפיצול המזרחי ואורכו כ-240 ק"מ, ורוזטה אורכו כ-235 ק"מ. שני ערוצים אלה קרויים על שם נמלים הנמצאים בשפכיהם לים. לאורכה ולרוחבה של הדלתה פרושה רשת של תעלות ניקוז והשקייה. בקצה הצפוני של הדלתה נמצאים בה ביצות מלוחות ואגמים.
פריז–רובה
מסלול המרוץ
המרוץ הוא מישורי בעיקרו והקושי הגדול שבו נובע ממצבם של קטעי ה-Pavè. כאשר מזג האוויר בעת המרוץ הוא יבש, סובלים הרוכבים מענן אבק אשר שרוי כל הזמן על הדבוקה וכאשר מזג האוויר הוא גשום, הופך המסלול לעיסה בוצית והאבנים החלקלקות גובות מחיר בצורה של נפילות רבות. המסלול נחשב כמועדף על ידי הרוכבים הגדולים בגופם כיוון שהוא מישורי וכיוון שנחשב כי לרוכבים הכבדים יש יתרון ברכיבה במעברי הפאבה על הרוכבים הקלים. בכל מקרה, נדרשת מומחיות ברכיבה על המעברים הללו וזו אחת מהסיבות שרוכבים בלגיים זכו עד כה ב-57 מתוך 120 המרוצים שהתקיימו עד כה.
סרט הודי נהדר (שיר)
תוכן השיר
עם זאת, עיקרו של השיר הוא החיקויים ההיתוליים ולא העלילה עצמה.
ביצועים
שמיניית ווקאל ביצעה גרסה לשיר באלבום "בראשית" (1995) שהוקדש לשירי סשה ארגוב.
מסילת איילון
המסילה הרביעית
בחודש אוקטובר 2021 הוכרזו הזוכות במכרז של נתיבי ישראל, להקמת מפעל ניקוז לטובת המסילה הרביעית באיילון.
המסילות התת-קרקעיות
בינואר 2019 קיבלה חברת נתיבי ישראל את האחריות לקידום המסילות התת-קרקעיות.
הבשלה
בפירות בעלי עמילן, כגון בננות, חל פירוק של העמילן, תוך עלייה בריכוז הסוכרים, ובעיקר פרוקטוז וגלוקוז.
אלמוגים
אלמוּגים (שם מדעי: Anthozoa - "פרחים חיים" ביוונית) הם מחלקה של בעלי חיים חסרי חוליות ימיים המשתייכים למערכת הצורבים. המחלקה כוללת כ-6,100 מינים. לכמה ממיני האלמוגים חשיבות רבה בבניית שוניות אלמוגים שהן מבתי־הגידול הצבעוניים ביותר הקיימים על פני כדור הארץ והסביבות הימיות העשירות ביותר באוקיינוסים.
חלוקה למינים ותפוצה
מחלקת האלמוגים מתחלקת לשלוש תת-מחלקות:
היווצרות האלמוגים
קבוצות האלמוּגים הראשונות החלו להתפתח כבר בתקופת האורדוביק (לפני כ־450 מיליון שנה). היו אלו הסדרות Tabulata ו-Rugosa. אלמוגים אלה חיו והגיעו לתפוצתם המרבית באוקיינוסים חמים ורדודים של תקופות הסילור והדבון (לפני 400 מיליון שנה). אלמוגים אלה היו מאבני הבניין החשובים של השוניות הקדומות עד היעלמותם. סדרות אלו החלו לדעוך לקראת סוף תקופת הפרם, לפני כ־250 מיליון שנה, ונעלמו בין תקופת הפרם והטריאס, באחת ההכחדות ההמוניות הגדולות ביותר (הכחדת פרם-טריאס), בה למעלה מ-95% מכל בעלי החיים, בהם אלמוגים אלה, נעלמו.
הפוליפ
לאלמוגים גוונים בכל צבעי הקשת. מקור צבעיו של האלמוג באצות השיתופיות או במחטי הגיר שבו.
חיי שיתוף אלמוג–אצות
תופעה מעניינת מתרחשת בתקופות של עקה סביבתית (למשל עלייה בטמפרטורת המים בזמן התופעה הקרויה אל ניניו). מסיבה בלתי מובנת פולטים האלמוגים את האצות מרקמתם והם מאבדים את צבעם, תופעה המכונה הלבנת אלמוגים שלפעמים מביאה למוות של האלמוגים.
רבייה
שונית האלמוגים היא בית גידול צפוף ומורכב, וגדלים בה יצורים רבים, ובהם גם כאלה המהווים תחרות על מקום ההתיישבות לאלמוג, כגון אלמוגים אחרים, ספוגים ואצות. כאשר מתפנה מקום על פני המצע כתוצאה מתמותה של הדייר הקודם או כתוצאה מגורם פיזיקלי כלשהו, הוא הופך מיידית למקום התיישבות פוטנציאלי. לפיכך, קיימת בשונית תחרות עזה בין יושביה על משאבים, ובמיוחד על מקום להתיישבות ולהתבססות. האלמוגים עומדים בתחרות זו בכמה דרכים. אחת מהן היא באמצעות תהליכי רבייה מפותחים.
רבייה מינית
תאי המין של האלמוג נמצאים בתוך בלוטות מין מיוחדות (gonads) המתפתחות על המחיצות הרקמתיות (mesenteries המחלקות את החלל הפנימי של הפוליפ), כשהן מכוסות על ידי שכבת המזוגליאה והגסטרודרמיס.
דוגמה להפריה מתוזמנת מתרחשת בשונית המחסום הגדולה שבצפון מזרח אוסטרליה. התופעה מתרחשת במהלך לילה אחד או שני לילות באביב האוסטרלי, בחודשים אוקטובר או נובמבר, בין הלילה השלישי ללילה השישי שלאחר הירח המלא. למעלה מ-140 מינים של אלמוגי אבן, המהווים למעלה משליש המינים בשונית, משחררים תאי מין למים. רבייה מתוזמנת זו של אלמוגים גם בשוניות המרוחקות מאות קילומטרים זו מזו ממשיכה להדהים את החוקרים. לאחר ליל הרבייה ההמוני הזה, מתכסים פני האוקיינוס השקט באוסטרליה בכתמים גדולים של תאי המין, הצפים על פני המים והיוצרים כעין מרק סמיך. הפגית הנוצרת מהפריה זו מתיישבת על מצע קשה בתוך ארבע לעשרה ימים.
לשתי צורות הרבייה הללו יש יתרונות וחסרונות אקולוגיים. היתרון בדגם הרבייה באילת הוא מניעת בזבוז תוצרי המין על ידי הקטנת אפשרות להכלאות בין מינים שונים של אלמוגים (תוחלת החיים של הכלאות היא בדרך כלל נמוכה). היתרון בדגם הרבייה המתוזמנת הוא הגברת סיכויי ההישרדות של צאצאי כל מין בכך שהמים מלאים בתוצרי מין, ובכך נגרמת "הצפה" במזון של דגים, הניזונים מתוצרי הרבייה הללו.
רוג'רו השני, מלך סיציליה
חייו
בשנת 1117 נישא רוג'רו לאשתו הראשונה, אלווירה מקסטילה.
בשנת 1136 הצליחו כל אויביו של רוג'רו לאחד את כוחותיהם וצבא הקיסרות עם צבאות של האצילים הנורמנים המורדים ויחידות הצבא הביזנטי דחקו את רוג'רו מאיטליה פלשו וכבשו את סלרנו מבלי שנתקלו בהתנגדות של ממש. שאננות הביאה להתפוררות הקואליציה והקיסר עזב לגרמניה. אז הגיח רוג'רו מסיציליה לקלבריה ודחק חזרה את שרידי הקואליציה ותפס את הדוכסות של נאפולי. ביום 30 באוקטובר נפגשו הצבאות האיטלקיים - נורמנים שמנה כ 1,500 אבירים עם הצבא הסיציליאני של רוג'רו שבו היו ככל הנראה 400 אבירים וחיילים מוסלמים בקרב ריגאנו בו הובס הצבא הסיציליאני ורוג'רו נמלט לסלרנו. בשנת 1138 מת אנאקליטוס השני, אך רוג'רו לא נרתע ממות בן בריתו וחזר להילחם באויביו בסדרת מצורים ומסעות שכוונו כנגד מבצרים ומתוך הימנעות מקרב מכריע. הטקטיקה הצליחה וכוחות האצילים הנורמניים המורדים נדחקו אל הקיר וביום 30 באפריל 1139 נהרג מנהיג המורדים ארנולף מאליף דוכס פוליה.
אלמוגים
רבייה אל-מינית
בנוסף מייצר אלמוג השיחית פגיות בדרך אל־מינית (כלומר ללא הפריה). דרך היווצרותה של פגית בדרך זו עדיין אינה מובנת דיה.
עונות השנה
הסיבה לעונות השנה ותופעות אקלימיות
שינויי מזג האוויר עם חילוף העונות תלויים גם בקרבה לאוקיינוסים או גופי מים גדולים, זרמים באותם אוקיינוסים, אל ניניו וזרמי אוויר.
באזורים הטרופיים אין שינוי משמעותי בכמות האור במשך השנה. אולם, אזורים רבים (ובהם האוקיינוס ההודי) חשופים לגשמי מונסון ומחזורי רוח. מחקר שנעשה על פי רישום הטמפרטורה ב-300 השנים האחרונות הראה שעונות האקלים וגם המחזוריות שלהם נשלטת על פי השנה האנומליסטית (הזמן בין מעברי פריהליון), ולא על פי השנה הטרופית.
אף על פי שמרחק כדור הארץ מהשמש במסלולו האליפטי אינו הגורם לעונות השנה, שהרי העונות הפוכות בשני חצאי הכדור, הוא משפיע עליהן במעט. לכדור הארץ מסלול כמעט מעגלי (האקסצנטריות שלו 0.017 בלבד), ולכן כמות הקרינה הכוללת שכדור-הארץ סופג מן השמש משתנה אך מעט לאורך השנה. כדור הארץ מגיע לפריהליון, כלומר לנקודה הקרובה ביותר לשמש במסלולו, בתקופת ינואר, דהיינו כאשר בחצי הכדור הצפוני חלה עונת החורף, ובחצי הדרומי עונת הקיץ. כמו כן, כדור הארץ מגיע לאפהליון, כלומר לנקודה הרחוקה ביותר מהשמש, בתקופת יולי, כשהעונות הפוכות. מצב זה גורם לכך שעונות הקיץ והחורף בחצי הכדור הצפוני מתונות יותר מאשר בחצי הדרומי.
חלוקות נוספות
בברייתא דשמואל הקטן, קיץ משמעותו קץ וחורף משמעותו ראשית וכן מופיעות עונות בשם צינים ופחים. סדר העונות לפי גלגל המזלות הוא: מזל טלה ומזל שור - חום, מזל תאומים - חורף לפחים, מזל סרטן ומזל אריה - פחים, מזל בתולה - קיץ לפחים, מזל מאזניים ומזל עקרב - קור, מזל קשת - חורף לצינים, מזל גדי ומזל דלי - צינים, מזל דגים - קיץ לצינים.
גבעת מיכאל
למרות הדמיון בייעוד המקום, אין מדובר בגבעת הקיבוצים, אשר שכנה בדרום מזרח נס ציונה, במרחק 2.5 ק"מ ממנה, בקרבת תחנת הרכבת של רחובות דהיום, ובה פעל גם מכון איילון, המפעל המחתרתי ליצור נשק. בגבעה ההיא ישבו ישיבת ארעי, בין היתר הקיבוצים רמת השופט ומעגן מיכאל.
בריט רוברטסון
קריירה
בשנת 2013 שיחקה בסרט הקולנוע ארנב לבן לצד ניק קראוזה וסאם טראמל. באותה שנה שיחקה בסרט הטעות הגדולה.
Are You Lonesome Tonight?
בביצועו של אלביס פרסלי
אלביס נהג לעיתים רבות במהלך הופעות חיות, לשנות באופן אקראי את מילות השיר ולתת להן קונוטציות הומוריסטיות. מקרה נודע במיוחד התרחש בבית המלון אינטרנשיונל שבלאס וגאס ב-26 באוגוסט 1969. במהלך ההופעה, במקום לשיר: "האם את משקיפה ממפתן ביתך ומדמיינת אותי שם" ("Do you gaze at your doorstep and picture me there"), הוא שר "האם אתה מביט על ראשך הקירח ומצטער שאין לך שיער" ("Do you gaze at your bald head and wish you had hair"). רגעים לאחר מכן, משום שאלביס הבחין באדם קירח בקהל, הוא פרץ בצחוק אשר נמשך לאורך שאר השיר. גרסה זו, אשר זכתה לפופולריות רבה, אף הגיעה למצעד ה-"Top 30" הבריטי בשנת 1982 לאחר שיצאה באופן רשמי לשווקים ב-1980.
יהדות קטלוניה
היסטוריה מוקדמת
העדויות הראשונות על התיישבות יהודית משמעותית בברצלונה ובג'ירונה הן מן המאה ה־9. במאות ה-11 וה-12 היה בברצלונה בית דין ומרכז תורני חשוב, והעיר שימשה מעין תחנת ממסר לתורת הגאונים. חכמים מאותה תקופה הם רבי יצחק בן ראובן אלברג'לוני, רבי יהודה בן ברזילי הברצלוני, הנקרא גם הנשיא מברצלונה, ורבי אברהם בר חייא הנשיא. כמה מגדולי חכמי פרובאנס נסעו ללמוד בבית המדרש של ברצלונה, כמו רבי יצחק בן אבא מארי ורבי אברהם בן יצחק.
מאות 12 ו-13
מלכי כתר אראגון הרחיבו את הממלכה וכבשו את מיורקה, ולנסיה, איביזה ומנורקה. בשנת 1258 חתמו על הסכם קורביל (Corbeil) עם מלך צרפת ובו הקטלאנים ויתרו על זכויותיהם בארצות האוקסיטאניות, בתמורה הצרפתיים ויתרו על דרישותיהם על ארץ קטלוניה.
סיציליה
בסיציליה התיישבו יהודים שהגיעו מחצי האי האיברי כבר במאה ה-11. המקובל המפורסם רבי אברהם אבולעפיה, שלמד שנים רבות בקטלוניה, השתקע בסיציליה בסוף ימיו ושם כתב רוב החיבורים שלו. סיציליה הייתה במשך שנים רבות חלק מכתר אראגון והקהילות היהודיות התקיימו שם עד סוף המאה ה-15, עם פרסום הצו לגירוש יהודי האי ב-18 ביוני 1492. יש לנו ידיעות על קהילה יהודית קטלאנית בסיציליה הודות לזיהוי כתב-יד כסידור בנוסח קטלוניה, קהילה שהייתה קיימת כבר במאה ה-14 לפני פרעות קנ"א. בשנת 2017 התגלה בעיר אג'ירה (Agira), בכנסיית סאלוואטורה, ארון קודש מאבן שהיה שייך לבית הכנסת של הקהילה היהודית הקטלאנית. בית הכנסת נבנה בשנת 1453 ואחרי גירוש יהודי סיציליה הפך לכנסייה.
יהדות אלג'יר
בשנת תש"ס (2000) התקיימה הסדנה השנתית לאתנומוזיקולוגיה שהתמקדה במסורת הליטורגית של יהודי אלג'יריה והשתתפו בה חזנים אלג'יראים מישראל ומצרפת. הסדנה הוקלטה וניתן לשמוע את ההקלטות באתר האינטרנט של הספרייה הלאומית. הוקלטו קטעי חזנות של שבת, ימים נוראים, שלוש רגלים וימי התעניות, וכן פיוטים ושירת קודש של יהודי אלג'יריה. אף על פי שעברו יותר משש מאות שנה, ניתן למצוא בייחודיות המסורת הליטורגית של יהודי העיר אלג'יר שרידי שירת הקודש של יהודי קטלוניה מימי הביניים.
יחסי רוסיה–תוניסיה
יחסים כלכליים ושיתוף פעולה
הוועדה הבין-ממשלתית הרוסית-תוניסאית לשיתוף פעולה סחר, כלכלי, מדעי וטכנולוגי (IPC) מילאה תפקיד מיוחד בפיתוח שיתופי פעולה דו-צדדיים בין המדינות. הפגישה הראשונה נערכה במרץ 1999 והיו עוד ארבע, האחרונה שבהן באוקטובר 2010.
במהלך מאה השנים האחרונות של אזרחים תוניסאים מתקבלים מדי שנה ללמוד באוניברסיטאות במוסקבה, סנקט פטרבורג, ריאזאן, ניז'ני נובגורוד וערים רוסיות אחרות. עיקרם מוכשרים על בסיס מסחרי. במקביל ממשלת תוניסיה מסייעת דרך מלגות להכניס מדי שנה עד ארבעה סטודנטים רוסים לאוניברסיטת אז-זיתונה. היה תהליך של קידום פעיל בשפה הרוסית. בימים אלה השפה נלמדת בארבעה בתי ספר תיכוניים ו-26 בתי ספר תיכוניים ב-16 ערים. בין הקרן "עולם רוסי", לבין המכון הגבוה לשפות בתוניסיה, בו ישנם כיום 200 סטודנטים הלומדים רוסית כמומחיות, הסכימו להקים מרכז לחקר רוסית. עבודה על שימור במורשת התרבותית וההיסטורית של תוניסיה של רוסיה, כולל מורשת צי הים השחור. הוקם פרופיל בשיתוף הרשויות המקומיות בתוניס, ביזרטה ומנזל בורגיבה. הצד התוניסאי סיפק סיוע מגוון הקשור בשיפור ותחזוקת קברי הקצינים והמלחים הרוסים. במיוחד לסיוע כזה נפתחו במחוז ביזרטה בתוניסיה במהלך יולי 2010 אירועי זיכרון לציון המסע במלאת 90 שנה לתוצאת הצבא הרוסי ופליטים אזרחיים מחצי האי קרים. סוגיית פתיחת מוזיאון ז. שייטת הים השחור של ביזרטה שבסיסה בבית, בית המגורים אמאנשטיין-שירה.
הניצוץ (סרט)
הניצוץ (באנגלית: The Shining) הוא סרט אימה בבימויו של סטנלי קובריק שיצא לאקרנים ב-1980. הסרט מתאר את תהליך אובדן שפיותו של סופר השוהה עם משפחתו במלון מבודד בתקופת החורף. הסרט מבוסס על הספר "הניצוץ" מאת סטיבן קינג. כוכב הסרט הוא ג'ק ניקולסון, באחד מתפקידיו הידועים ביותר, ולצידו שלי דובאל. הסרט זכה לביקורות טובות ולהצלחה קופתית. הסרט דוקטור סליפ יצא לאקרנים בנובמבר 2019 כסרט המשך לסרט זה.
עלילת הסרט
בסצנת הסיום של הסרט נראית תמונה התלויה במלון, בה נראה ג'ק במסיבה באולם הנשפים בשנת 1921- כנראה כמעין צירוף של דמותו של ג'ק לתמונה בצורה על טבעית כי העלילה מתרחשת כנראה סביב הזמן בו הסרט יצא (1980- 59 שנים אחרי התאריך הכתוב באותה תמונה).
ביקורת ופרסים
הסרט התקבל תחילה בתגובות מעורבות של מבקרי הקולנוע, ולא כל כך הצליח במכירות. זהו סרטו היחיד של קובריק שהיה מועמד לפרס ראזי בקטגוריות הבמאי הגרוע ביותר והשחקנית הגרועה ביותר (שלי דובאל). גם הסופר סטיבן קינג הביע את אכזבתו מהאופן שבו הפך קובריק את ספרו לסרט. אלא שבהדרגה החלו המבקרים והקהל לגלות עניין והערכה לסרט. למשל, איטיותו של הסרט ומאפיינים נוספים בו שלא היו מקובלים בסרטי אימה מאותה תקופה, ספגו ביקורת בתחילה, אך הפכו בהמשך למרכיבים שנטען כי דווקא הם תורמים לאיכותו. באתר "Rotten Tomatoes" מדורג הסרט כיום עם 84% ביקורות חיוביות.
וילסאנדי
היסטוריה
במהלך מלחמת העולם השנייה, לפני הגעתו של הצבא האדום לאי, נמלטו ממנו בסירות 96 תושבים ובאי נותרו 46. במהלך שנות ה-50 נמלטו עוד שני תושבים.
בשנת 1957 הפכה שמורת הציפורים לשמורת טבע. שטח השמורה הורחב בספטמבר 1971 ובדצמבר 1993 הכריזה ממשלת אסטוניה על הקמת הפארק הלאומי וילסאנדי על שטח כולל של 180 קמ"ר.
טלסקופ החלל האבל
הרעיון להציב טלסקופ בחלל
שפיצר הקדיש את רוב הקריירה שלו לקידום הרעיון של פיתוח טלסקופ חלל. לאחר ש"האקדמיה הלאומית למדעים של ארצות הברית" החליטה לפתח טלסקופ כזה כחלק מתוכנית החלל האמריקאית, היא פנתה אליו ובשנת 1965 הוא מונה לראש הוועדה האחראית על בניית הטלסקופ. התכנון של טלסקופ האבל, שנקרא תחילה "טלסקופ החלל הגדול" (Large Space Telescope), החל ב-1968. על פי התוכנית המקורית, קוטר המראה הראשית של הטלסקופ היה אמור להיות 3 מטרים, והשיגור שלו היה אמור להתבצע בשנת 1979.
ניין דייז
חזרה לעצמאות וקריירות סולו
הצעד הבא מבחינת בריאן דוואוקס, היה להקליט EP משלו, ולאחר שנאספו אצלו מספר שירים, הוא נכנס לאולפן, כאשר הוא מנגן כמעט בכל הכלים (מלבד תופים), וב-2004 יצא ה-EP בשם Alive Today. ה-EP הכיל חמישה שירים חדשים, ועוד שלושה שירים שהופיעו גם בתקליט האחרון של הלהקה (Reality TV, Wonderful ו-Catch Me If You Can בגרסה חדשה). לאחר זמן מה, הקליט בריאן גרסאות אקוסטיות ל-30 משיריו ואיפשר הורדה חוקית חינם מאתר האינטרנט שלו. גרסאות אלו כללו שירים שכתב בכל התקופות לצד שירים חדשים וכן קאברים לאמנים מהם הושפע (ברוס ספרינגסטין, U2).
טלסקופ החלל האבל
מכשירים נוספים
המכשירים החדשים שנוספו לטלסקופ או שהחליפו מכשירים קיימים הם:
משימת השירות הראשונה (משימה 1)
משימה זו בוצעה על ידי מעבורת החלל אנדוור בדצמבר 1993, ובמסגרתה הוכנסו שתי מערכות אופטיות חדשות לצורך תיקון בעיית האברציה הכדורית במראה הראשית. כמו כן, בוצע תיקון מסלול והטלסקופ הוחזר לגובה הרצוי.
תקלות שוטפות
ישנם רכיבים שמשפיעים על התפקוד הכולל של הטלסקופ. כך למשל, הגירוסקופים, שהתגלו כרכיבים רגישים לתקלות, משמשים לשמירה על יציבותו במסלול, ולשמירה על תצפית לעבר נקודה קבועה בזמן תנועתו סביב כדור הארץ. לצורך עבודה תקינה דרושים 3 גירוסקופים, אולם תצפית תאפשר גם עם שני גירוסקופים פעילים, אם כי האזור בחלל אליו ניתן לצפות יהיה מוגבל, ותצפיות שצריכות דיוק מרבי כמעט שלא יבוצעו במצב זה. בשנת 2005 הוחלט לעבור לעבודה עם שני גירוסקופים בלבד, על מנת ששני הגירוסקופים התקינים הנוספים ישמשו כעתודה. שני גירוסקופים נוספים התקלקלו קודם לכן, ובאופן כללי התגלה שקצב הקלקול של רכיבים אלו גבוה למדי.
אלכסנדר ז'אני
מדליית ארד אולימפית נוספת
באולימפיאדת מלבורן (1956) סיים ז'אני במקום תשיעי במשחה שליחים 4x200 מטר חופשי בתוצאה של 8:56.5 דקות ובמקום 28 במשחה ל-100 מטר חופשי בתוצאה של 1:00.2 דקות.
אברהם סולודר
קורות חיים
סולודר נולד וגדל בכפר סטאניסלאבצ'יק שליד ז'מֶרינקה, בחבל פודוליה שבדרום-מערב רוסיה (אוקראינה). בהמשך עבר לנמירוב ומשם לאודסה. באודסה עסק בהוראה, ושם פגש את ביאליק, שעודד אותו בתחילת דרכו הספרותית. אז עבר סולודר לווילנה והחל לעבוד במערכת "העולם", שם פרסם את שיריו הראשונים.
עלה לארץ ישראל בשנת 1911 ולמד בבית המדרש למורים העברי בירושלים. עבר לתל אביב, והתיידד עם יוסף חיים ברנר. עסק בהוראה במושבה יִסוּד המעֲלֶה, שם נישא בינואר 1914 לרופאה ד"ר שרה בן-עמי סולודר, בתם של קלרה (אחותו של הלל יפה) והסופר מרדכי בן-עמי (רבינוביץ') ואחותו של ד"ר מיכה בן עמי (רבינוביץ) (מראשוני הרנטגנולוגים בארץ). בני הזוג היו הורים לשני בנים.
דגור אגלרב
ניצחון מפואר זה היה הניצחון המלא הראשון של הנולדור במלחמתם במורגות'. לאחר קרב זה הנולדור שמו מצור על אנגבנד, ובכך החלה תקופת שלום ושגשוג בבלריאנד.
374
נולדו
ללא תאריך מדויק:
זינה הנסיכה הלוחמת
עלילת הסדרה
אלמנט בולט מאוד בפרקי הסדרה, שהיה לפרקים גם לסיפור המתמשך העיקרי לאורך העונה, היה המשיכה האירוטית - החד־צדדית בעיקרה - של גבּריאל לזינה. פרקים רבים התמקדו או נגעו בהתקפי הקנאה שחוותה גבּריאל כאשר נקשרו קשרים רומנטיים בין זינה לגברים אחרים, או כאשר התרועעה זו עם נשים אחרות. המשיכה הלסבית בין השתיים נרמזה פעמים רבות מפיהם של גיבורי המשנה בפרקים השונים, אף כי לעולם לא פורשה באופן ברור וגלוי על ידי מי מהן.
נחיתת חירום של מטוס אירופלוט בנהר נייבה
המטוס, בעל מספר זיהוי SSSR-45021 נבנה בשנת 1962 ואמור היה לטוס לנמל התעופה הבינלאומי ונוקובו שליד מוסקבה (VKO) תחת פיקודו של קפטן ויקטור מוסטובוי, בן 27. לאחר ההמראה, נראה כי קיפול כן הנסע לגוף המטוס נכשל. בקרת הטיסה הפנתה את המטוס לנמל התעופה הבינלאומי פולקובו בלנינגראד (LED) בגלל ערפל בגובה נמוך בטאלין.
יורם זרביב
חייו
בשנת 1993 הקליט בפריז את התקליטור הראשון שלו בשם "רסיטל לגיטרה", בשנת 2002 הוקלטה לטלוויזיה הופעה חיה בנגינת הקונצ'רטו הידוע של חואקין רודריגו "קונסיירטו דה ארנחואס" עם התזמורת הקאמרית הישראלית, מנצח- ירון גוטפריד. בנוסף, השתתף בתוכניות רדיו וטלוויזיה רבות ביניהן בוקר טוב ישראל (תוכנית טלוויזיה) ואינטרמצו עם אריק (אריה ורדי). יורם זרביב הקים מספר הרכבים קאמריים: חמישיית בוקריני, טריו אלגרה ותוכנית דואו יחד פרופ' יוסי ירושלמי, במקביל מנהל סדרה מוזיקלית בשם "רגעי קסם בגיטרה" שמתקיימת במרכז האמנויות "מונארט" שבאשדוד וסדנת קיץ לגיטרה קלאסית הכוללת כיתות אמן, עבודה עם הרכבים, הופעות והרצאות. אורחים קבועים בסדנה - פרופ' יוסי ירושלמי וגיטריסט הג'אז סאשה פופיאן.
הגרלת הגרין קארד
שם ושנה
תוכניות הגרלת הגרין קארד מסומנות באותיות DV ולאחריהן שנת ההקצאה. לדוגמה, בתוכנית DV2013 יוקצו וויזות בשנת 2013. התוכנית עצמה תחל שנתיים קודם, בשנת 2011, בה יפורסמו תנאי ופרטי התוכנית ובה תתרחש תקופת ההגשה.
מצב חוקתי
מאז פרסום החוק המאפשר את ההגרלה נערך שינוי אחד ובו קוצצה מכסת הוויזות מ-55,000 ל-50,000 (5,000 לטובת ניקרגואה במסגרת חוק שחוקק בשנת 1997). מעבר לכך לא בוצע בחוק כל שינוי והוא בתוקף מאז ועד היום.
הגט מקליווא
השלכות
מחלוקת עזה זו הייתה השנייה שהסעירה את יהדות גרמניה בפרק זמן קצר, לאחר המחלוקת הגדולה בין רבי יהונתן אייבשיץ ורבי יעקב בן צבי עמדן (יעב"ץ), בה האשים יעב"ץ את רבי יהונתן בשבתאות. הפולמוסים הבאים שהעסיקו את יהדות גרמניה כבר חרגו מגבולו של העולם הרבני, שכן הם באו מצדם של אנשי תנועת ההשכלה, וישנם היסטוריונים הסבורים שערעור כבודה של הרבנות בפרשת הגט מקליווא סייע לעלייתם של המשכילים ולחיזוק ביקורתם כלפי העולם הרבני.
סלאבים
בעת החדשה ובעיקר החל מהמאה ה-20 המונח סלאבים מתייחס ללאומות וקבוצות אתניות שונות ומגוונות, מגוון נרחב של תרבויות שמערכת היחסים ביניהן מורכבת ונעה מסולידריות שבסיסה בקרבה היסטורית לעוינות גלויה.
ימי הביניים
הסלאבים המזרחיים דחקו שבטים פיניים, ליטאיים ולטביים כשהתיישבו בשטחים הצפוניים יותר; חלק מן השבטים גם התמזגו עם הסלאבים. השטחים העיקריים אשר שוכנו על ידי הסלאבים היו יערות חשוכים, שהיו כמעט בלתי חדירים לאדם. הסלאבים גם התקדמו דרומה בעודם חושקים באדמות ובעושר של שכניהם הכוזרים. הם העלו מס לכוזרים אך אט-אט החלו להיות שותפים בשווקיהם. הם שלחו סחורה ועבדים דרך הים התיכון, בעיקר את הפינים שהיה להם ביקוש רב בשוק העבדים הים תיכוני. אך במאה העשירית כאשר התחיל כוחם של הכוזרים להיחלש, הבינו הסלאבים שאין בכוחם עוד לשלוט בשטחים אלו וכי עליהם להתמודד עם האיום החדש מהצפון, הוויקינגים השוודים שנקראו ורנגים בפיהם.
העת החדשה
הסלאבים המערביים הושפעו מבחינה פילוסופית, תרבותית, פוליטית מהשינויים שהתרחשו באירופה המערבית בעיקר בסוף המאה ה-19. הרנסאנס, הרפורמציה והמהפכה התעשייתית פסחו גם על הסלאבים המערביים שכן רובם חיו כאיכרים כאשר במרכז הערים הגדולות חיו גרמנים, שניהלו את המדיניות של המחוזות שבשליטת האימפריות פרוסיה (מאוחר יותר הרייך השני של גרמניה), אוסטרו-הונגריה ורוסיה. הסלאבים המזרחיים (האימפריה הרוסית) חיו גם הם תחת שליטה גרמנית של משפחת רומנוב כאשר רוב העם חי חיים של איכר אירופאי טיפוסי, מהגרים גרמניים רבים היגרו לתוך הערים העיקריות של האימפריה הרוסית והיו בעלי השליטה בפועל בניהול החיים המנהליים של האימפריה וגם בבניית העיר סנקט פטרבורג – "חלון לאירופה".
התרבות הסלאבית
צלחות וכוסות מעוטרות בדרך כלל בצבעים כחולים וקישוטים מן הצומח.